**คณะสัตวแพทยศาสตร์ มข.ต้อนรับคณาจารย์ บุคลากรคณะเทคโนโลยีการเกษตร มหาวิทยาลัยราชภัฏสกลนครเข้าศึกษาดูงาน**

 เมื่อวันที่ 28 มีนาคม 2560 คณะสัตวแพทยศาสตร์ มหาวิทยาลัยขอนแก่น โดย **ผศ.น.สพ.พงษ์ธร สุวรรณธาดา** รองคณบดีฝ่ายโรงพยาบาลสัตว์ และผู้อำนวยการโรงพยาบาลสัตว์ **น.สพ.ปิยะศักดิ์ วิภูศักดิ์** ผู้จัดการคลินิกนอกเวลา **นางสาวปริณดา นามโคกสี** เจ้าหน้าที่บริหารงานทั่วไป ร่วมต้อนรับคณาจารย์ บุคลากร และเจ้าหน้าที่คณะเทคโนโลยีการเกษตร มหาวิทยาลัยราชภัฏสกลนคร จำนวน 45 คน เข้าศึกษาดูงาน ณ โรงพยาบาลสัตว์ คณะสัตวแพทยศาสตร์ มหาวิทยาลัยขอนแก่น โดยวัตถุประสงค์การเข้าศึกษาดูงานของทีมในครั้งนี้ก็เพื่อการผลิตบัณฑิตที่มีความรู้ความสามารถในด้านการดูแลสัตว์ การพยาบาลสัตว์และการผลิตสัตว์ เพื่อสร้างประสบการณ์ให้แก่นักศึกษาสาขาวิชาเทคนิคการสัตวแพทย์ ประจำปี 2559 ตลอดจนเพื่อเป็นการส่งเสริมการเรียนรู้ให้นักศึกษาจากประสบการณ์จริง

 ทั้งนี้ โรงพยาบาลสัตว์ได้มอบหมาย **น.สพ.ปิยะศักดิ์ วิภูศักดิ์** ผู้จัดการคลินิกนอกเวลา เป็นวิทยากรบรรยายเกี่ยวกับการให้บริการของหน่วยงาน นำเข้าศึกษาดูงานทั้งแผนกศัลยกรรมและอายุรกรรม ห้องปฏิบัติการวินิจฉัยทางสัตวแพทย์ โดยมี **นายพิทัย กาญบุตร** ตำแหน่งนักเทคนิคการแพทย์ เป็นวิทยากรให้ความรู้ในด้านการตรวจวิเคราะห์ คลินิกสัตว์ใหญ่ **น.สพ.พีรพัฒน์ ดีสุข** นายสัตวแพทย์ประจำโรงพยาบาลสัตว์ เป็นผู้ให้ความรู้ทางด้านการการตรวจวินิจฉัยแลรักษาโรคในโค ม้า รวมถึงพาคณะทีมศึกษาดูงานเข้าชมเครื่องมือทางการแพทย์ต่างๆด้วย